CELEX: C2006/310/46
Language: et
Date: 2006-12-16 00:00:00
Title: Kohtuasi T-295/06: 19. oktoobril 2006 esitatud hagi — Base versus komisjon

16.12.2006   
            
            
               ET
            
            
               Euroopa Liidu Teataja
            
            
               C 310/24
            
         19. oktoobril 2006 esitatud hagi — Base versus komisjon
   (Kohtuasi T-295/06)
   (2006/C 310/46)
   Kohtumenetluse keel: prantsuse
   Pooled
   
      Hageja: BASE NV (Brüssel, Belgia) (esindajad: advokaadid A. Verheyden, Y. Desmedt ja F. Bimont,)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada, et komisjon rikkus raamdirektiivi (1) artikli 7 lõikes 4 sätestatud menetlusnorme, kuna ta vääralt ei algatanud põhjalikku uurimismenetlust Institut Belge des Services Postaux (IBPT) poolt teatatud reguleerivate meetmete eelnõu osas;
            
         
               —
            
            
               tuvastada, et komisjon tegi IBPT poolt teatatud meetmete eelnõu analüüsimisel mitmeid ilmseid hindamisvigu, kuna ta leidis vääralt, et BASE omas märkimisväärset turujõudu Belgias oma individuaalses mobiilivõrgus kõne ühendamise turul;
            
         
               —
            
            
               tuvastada, et komisjon rikkus uues reguleerivas raamistikus sätestatud üldpõhimõtteid ja peamisi eesmärke, kuna ta kiitis vääralt heaks IBPT kavandatud abinõud, samas kui iga taolise abinõu rakendamine oli ilmselgelt ebaproportsionaalne ja ülemäärane. Eelkõige rikkus komisjon uues reguleerivas raamistikus toodud üldpõhimõtteid ja peamisi eesmärke nõudes lühiajaliselt sümmeetrilise ühendamistasu kohaldamist, ilma et ta oleks hinnanud selle sümmeetria tegelikke mõjusid BASE-le kui kolmandale turule sisenejale;
            
         
               —
            
            
               tühistada täielikult komisjoni otsus eespool toodud põhjustel;
            
         
               —
            
            
               mõista kõik kohtukulud välja komisjonilt.
            
         Väited ja peamised argumendid
   Komisjon kiitis vaidlustatud 4. augusti 2006. aasta otsusega (juhtum BE/2006/0433) direktiivi 2002/21/EÜ artikli 7 lõikes 3 ette nähtud uurimise esimese etapi lõpus heaks otsuse eelnõu, millest Belgia reguleeriv asutus IBPT oli talle 7. juulil 2006 teatanud ja mis puudutas Belgias individuaalsetes mobiilivõrkudes kõne ühendamise hulgiturgu ja mille kohaselt IBPT leidis esialgu, et Belgia kolm mobiilsideoperaatorit, sh hageja, omasid märkimisväärset turujõudu oma individuaalsetes mobiilivõrkudes kõne ühendamise hulgiturul ja otsustas sellel alusel panna neile teatud kohustusi. IBPT poolt teatatud otsuse eelnõu sisaldas ka otsust kehtestada “glide path” mehhanism eesmärgiga järk-järgult alandada Belgia mobiilsideoperaatorite ühendustasude taset kuni aastani 2008.
   Hageja toob oma tühistamishagi toetuseks kolm väidet.
   Esimese väitega heidab hageja komisjonile ette, et viimane rikkus direktiivi 2002/12/EÜ artikliga 7 kehtestatud konsulteerimismenetluse norme, kuna ta vääralt ei algatanud sama direktiivi artikli 7 lõike 4 alusel põhjalikku uurimismenetlust, samas kui hageja arvates ei saanud IBPT poolt teatatud meetmete eelnõu õigustada, viidates teatamise toimikus sisalduvatele tõenditele ja põhjendustele, hageja pidamist märkimisväärse turujõuga ettevõtjaks Belgia mobiilvõrkudes kõnede ühendamise hulgiturul.
   Teise väitega toob hageja välja mitmeid ilmseid hindamisvigu, mille komisjon tegi hinnates Belgias kõne ühendamise turul hageja märkimisväärset turujõudu, nii nagu Belgia siseriiklik asutus seda kirjeldas.
   Kolmanda väite raames väidab hageja, et komisjon jättis IBPT kavandatud abinõude põhjendatuse ja sobivuse hindamise raames tähelepanuta elektroonilise side valdkonna uue reguleeriva raamistiku põhimõtted ja eesmärgid. Eelkõige väidab hageja, et asjaolu, et komisjon nõudis sümmeetriliste ühendustasude kohaldamist, on ilmselgelt vastuolus proportsionaalsuse ja mittediskrimineerimise põhimõtetega, kuna komisjon ei võtnud piisavalt arvesse hageja olukorda ning tema ja teiste mobiilsideoperaatorite vahelisi objektiivseid erinevusi. Lisaks väidab hageja, et komisjoni poolt heaks kiidetud tariifne kord kujutab endast võimuliialdust ja rikub direktiivi 2002/77/EÜ (2) artiklit 2.
   
      (1)  Nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT 2002 L 108, lk 33; ELT eriväljaanne 13/29, lk 349).
   
      (2)  Komisjoni 16. septembri 2002. aasta direktiiv 2002/77/EÜ konkurentsi kohta elektrooniliste sidevõrkude ja -teenuste turgudel (EÜT 2002 L 249, lk 21; ELT eriväljaanne 08/02, lk 178).